หมอเอื้อชาติ ลั่นพร้อมสนับสนุนโรงพยาบาลธงฟ้า
ชี้ทุกฝ่ายได้ประโยชน์-ลดปัญหาฟ้องร้อง ปรียนันท์แนะวางแผนให้ดี,ศ.นพ.ปิยะสกล สกลสัตยาทร รมว.สาธารณสุข กล่าวถึงกรณีกระทรวงพาณิชย์มีข้อเสนอให้ตั้งโรงพยาบาลธงฟ้า ว่า เรื่องนี้ตนยังไม่ทราบรายละเอียดขอไปศึกษาข้อมูลก่อน,ด้านนพ.เอื้อชาติ กาญจนพิทักษ์ ที่ปรึกษาสมาคมโรงพยาบาลเอกชน กล่าวว่า ตนขอสนับสนุนแนวคิดนี้ ส่วนที่กระทรวงพาณิชย์ระบุว่ามีโรงพยาบาลเอกชนประมาณ 100 แห่งที่คิดค่ายาไม่แพง หากมีโรงพยาบาลของตนเป็นหนึ่งในนั้น ก็พร้อมที่จะเป็นโรงพยาบาลธงฟ้า เพราะผู้ป่วยที่มาจะได้มั่นใจในเรื่องราคา อย่างไรก็ตามจะมีโรงพยาบาลธงฟ้ามากน้อยแค่ไหนระบบการตลาดที่โปร่งใสจะเป็นตัวจัดสรรเอง ตนชื่นชมเรื่องนี้มากถือเป็นความคิดที่เก่ง หากโรงพยาบาลใดจะร่วมก็ติดธงฟ้า,นอกจากนี้กระทรวงพาณิชย์ก็ต้องประกาศให้ประชาชนรับทราบ ใครต้องการราคาถูกก็ไปโรงพยาบาลธงฟ้า ซึ่งจะได้ประโยชน์กับทุกคนกระทรวงพาณิชย์ก็ไม่ต้องเหนื่อยรับเรื่องร้องเรียน ประชาชนก็ได้ประโยชน์ หากใครอยากได้ราคาประหยัดก็ไปโรงพยาบาลธงฟ้า แต่หากใครอยากได้แบบวิลิศมาหราพิเศษๆก็ไปที่ๆชอบหากมีกำลังพร้อมจ่าย ส่วนกรณีฉุกเฉินเข้าเกณฑ์ก็มีรองรับ ไม่เข้าเกณฑ์ก็ไปธงฟ้า ถือเป็นสุดยอดการแก้ปัญหาเรื่องราคา,อะไรก็ตามสามารถทำได้ทั้งนั้น เช่น ร้านอาหารธงฟ้า ร้านโชว์ห่วยธงฟ้าก็มี ซึ่งธงฟ้านั้นก็จะแปลได้ว่าเป็นสินค้าราคาประหยัด คนที่ชอบราคาประหยัดก็ให้ไปใช้บริการที่ธงฟ้า คนที่ชอบบริการเสริมต่างๆก็จะได้ไม่ไปธงฟ้า ผมสนับสนุนให้ทำโรงพยาบาลธงฟ้า เพราะคนป่วยจะได้ไม่ไปผิดที่ และแนวคิดกระทรวงพาณิชย์เกี่ยวกับโรงพยาบาลธงฟ้าถือเป็นทางออกที่ถูกต้อง จะได้ทำให้ประชาชนเลือกได้ถูก หากมีการร้องเรียนเราก็จะได้บอกได้ว่าทำไมไม่ไปโรงพยาบาลธงฟ้า หากมีร้านอาหาที่เราเข้าแล้วเราบอกว่าแพง เราก็ไปใช้บริการร้านธงฟ้า ดังนั้นมีโรงพยาบาลธงฟ้าก็ถือว่าดี กระทรวงพาณิชย์ก็จะได้เบาใจ และคงมีโรงพยาบาลเอกชนมาร่วมติดธงฟ้าแน่นอน แต่จะมากหรือน้อยขึ้นอยู่กับโรงพยาบาล เพราะโรงพยาบาลเอกชนก็มีการซอยเป็นหลายแบบ นพ.เอื้อชาติกล่าว,ขณะที่ นางปรียนันท์ ล้อเสริมวัฒนา ประธานเครือข่ายผู้เสียหายทางการแพทย์ กล่าวว่า ยังไม่ทราบรายละเอียด แต่เห็นว่าเป็นแนวความคิดที่ดีที่จะสร้างทางเลือกในการรับการรักษาพยาบาลในโรงพยาบาลเอกชน แต่ว่าต้องทำให้ดีมีการวางแผน ไม่เช่นนั้นจะกลายเป็นการขุดหลุมฝังประชาชน.
ศ.นพ.ปิยะสกล สกลสัตยาทร รมว.สาธารณสุข กล่าวถึงกรณีกระทรวงพาณิชย์มีข้อเสนอให้ตั้งโรงพยาบาลธงฟ้า ว่า เรื่องนี้ตนยังไม่ทราบรายละเอียดขอไปศึกษาข้อมูลก่อน
ปิยะสกล สกลสัตยาทร,เอื้อชาติ กาญจนพิทักษ์,โรงพยาบาลธงฟ้า,ราคา,กระทรวงพาณิชย์,ร้านอาหารธงฟ้า,ปรียนันท์ ล้อเสริมวัฒนา,สุขภาพ